**Canvis procedimentals provocats per les bases d’execució**

**del pressupost 2018**

**1.- Complimentació / presentació de propostes de cursos**

*Art 19 “ De forma ordinària la previsió d’ingressos d’un curs no podrà excedir dels ingressos resultants d’una estimació raonable del preu per crèdit pel nombre d’estudiants de l’edició anterior amb un increment màxim, del 10%. En el cas de que sigui una primera edició del curs, el nombre màxim d’estudiants serà de 25 en cursos presencials o d’un màxim de 50 en format online.”*

* L’aplicació per la confecció de propostes limita el nombre d’alumnes previstos en els cursos en primera edició.

**2.- Aprovació de les propostes de cursos**

*Art. 19 “L’aprovació de la memòria econòmica estarà condicionada a que el curs hagi presentat la liquidació de les edicions anteriors segons les condicions establertes a l’article 58 de les Bases d’Execució del Pressupost.”*

* A partir de gener de 2019 s’aplicarà el control efectiu a partir de les liquidacions presentades pels centres a Comptabilitat.

**3.- Habilitació del pressupost**

*Art. 19 “Un cop aprovades les memòries econòmiques dels cursos. Comptabilitat ha d’habilitar un crèdit provisional al capítol II no superior al 40% dels ingressos previstos després de restar les retencions i despeses de personal de la Universitat de Barcelona.*

*“Aquesta habilitació requerirà prèviament la fiscalització de l’Oficina de control intern de la documentació que li lliuri l’Agència de Postgrau, la qual una vegada obtingui l’informe favorable iniciarà el procediment davant de comptabilitat”*

* L’Agència trametrà a l’OCI la informació sobre els cursos perquè emeti l’informe preceptiu
* S’aplicarà una reducció del % d’habilitació inferior al 40% als cursos que presenten pressupostos amb més alumnes que els matriculats en l’edició anterior, per donar compliment de manera indirecta a la limitació del 10% (Art. 19) de l’increment d’alumnes previstos respecte els matriculats de la darrera edició del curs.
* Com calculem el % que cal habilitar. Es calcula el quocient (alumnes previstos al pressupost/alumnes matriculats en l’edició anterior)
	1. Si el quocient és superior al valor 1,1. S’aplica l’algoritme següent:  percentatge de pressupost a habilitar = 40/(alumnes previstos al pressupost/alumnes matriculats en l’edició anterior).
	2. Si el quocient és igual o menor que 1,1 s’habilita el 40%.
	3. Si no consten alumnes matriculats en l’edició anterior es computen 0 alumnes i s’habilita el 0%.

**4.- Terminis per les liquidacions**

*Art. 58 “l’Agència de Postgrau informarà a l’Àrea de Finances l’exhauriment del termini de liquidació per cada curs, per tal que bloquegi d’ofici la possibilitat d’imputació de despeses, de l’edició a liquidar o de posteriors edicions, fins que l’Agència no rebi la liquidació, per a la se remissió al consell social”*

*Art 58. “Cursos de curta durada (fins 15 crèdits)*

*Cursos que finalitzen entre l’1 de gener i l’1 d’abril: desembre del mateix any*

*Cursos que finalitzen entre el 2 d’abril i el 31 del desembre: 30 de setembre de l’any següent*

*Cursos de llarga durada (més de 15 crèdits) Tots els cursos s’han de liquidar a 31 de desembre de l’any següent a la finalització del curs, el que suposa que es manté el romanent durant un any pressupostari.”*

Art. 58 *“Si transcorreguts 6 mesos des de la finalització del termini de liquidació, el Director d’un curs no lliura la liquidació a l’Agència de Postgrau, per a la seva remissió al Consell Social, Comptabilitat podrà realitzar d’ofici la liquidació, previ avís d’un mes, havent de fer-se càrrec el centre de possibles factures que quedin pendents d’imputació, i traslladant a al UB el 20% del superàvit que correspondria a disposició del Director addicionalment al 30% establert.”*

* Cada vegada que s’aprova una edició d’un curs l’Agència informa a Comptabilitat i a l’Administració del centre responsable de les dades necessàries per la seva incorporació al SAP, els terminis de liquidació i el % d’habilitació que cal aplicar.
* L’Agència enviarà un recordatori als centres i a comptabilitat dels cursos que estan arribant al final del termini de liquidació (el mes d’octubre de cada any advertint dels cursos que han d’estar liquidats a 30 de desembre).

**5.- Informació sobre liquidacions al tancament de l’exercici**

*Art. 19 “Informació i seguiment. Al tancament de l’exercici, l’Agència de Postgrau recollirà de les Administracions dels centres i informarà al Consell Social dels resultats de la liquidació dels cursos de postgrau que corresponguin segons els terminis establerts a l’article 58 de les Bases d’Execució, i indicarà específicament bels cursos que no hagin comunicat la liquidació”*

*Al tancament de l’exercici, s’informarà al Consell Social dels crèdits provisionals sense liquidació d’ingressos comunicada“*

* A partir de les liquidacions rebudes a Comptabilitat, l’Agència elaborarà la relació de cursos que haurien d’haver estat liquidats durant l’exercici, els que ho han fet en temps i forma i els que no ho han fet, per informar al Consell Social.